افغانستانده ناتو نینگ 13 ییل لیک وظیفه سی یکونلندی
ناتو 13 ییلدن بویان امریکا قوشمه ایالتلری نینک باشلیغی آستیده اوز وظیفه سینی بجریب تورگن ایدی. بیراق کابلده اویوشتیریلگن احتفال
بیلن ناتو نینگ افغانستان ده گی وظیفه سی اوز پایانیگه ییتدی. بوندن بویان اولکه نینگ امنیتی نی افغانستان حکومتی اوز بوینیگه آلگن بولدی.
ناتو عسکرلری بوندن بویان نظامی فعالیت قیلمه یدی، افغانستانلیک عسکرلرینی تربیه قیلیش و هوایی یاردم بیریشی ممکن دیر. حاضرگچه 11 مینگ
امریکا لیک 13500 عسکر ایسه ایریم اولکه لر دن ناتو چوکاتیده فعالیت آلیب بارماقده ایدی. افغانستانلیک متخصص لرگه کوره، ناتو کوچلری
افغانستانده گی وظیفه سی جریانیده موفق بولمه گن. ایتیشلریچه افغانستان باشکینتی کابلده هوزگچه امنیت تامین بولمه گن. بیراق ناتو ایسه اوز
عسکرلری نی افغانستانده موفقیت لیک بیلن ایشلرینی بجرگن لرینی ادعا قیله دی. میلادی 2014 ییلی جریانیده 3200 افغانستانلیک ملکی وطنداش
اوز حیاتینی قولدن بیرگن دیر. میلادی 2001 ییلی دن بیری ایسه ناتو چوکاتی ده گی 3500 عسکر اوز حیاتینی قولدن بیرگن دیب، ایتیله دی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
